27 ta' Settembru 2016 il-Kunsill issospenda l-applikazzjoni tal-miżuri restrittivi tal-UE kontra l-'Fuerzas armadas revolucionarias de Colombia' ('Forzi Armati Rivoluzzjonarji tal-Kolombja') magħrufa bħala l-'FARC'. Din id-deċiżjoni ssegwi l-iffirmar uffiċjali fis-26 ta' Settembru 2016 tal- ftehim ta' paċi fil-Kolombja bejn il-Gvern Kolombjan u l-FARC. L-organizzazzjoni ilha elenkata minn Ġunju 2002 fl-hekk imsejħa "lista tal-UE tat-terroristi", li stabbilixxiet lista ta' persuni, gruppi u entitajiet li huma involuti f'atti terroristiċi u soġġetti għal miżuri restrittivi. Stabbiliti fil-pożizzjoni komuni 2001/931/PESK, dawn il-miżuri jimponu ffriżar tal-assi fuq persuni, gruppi u entitajiet meqjusa bħala involuti f'atti terroristiċi. Dan jipprojbixxi wkoll li persuni u entitajiet mill-UE jagħmlulhom disponibbli fondi u riżorsi ekonomiċi. Fil-25 ta' Awwissu 2016 il-gvern tal-Kolombja u l-FARC qablu dwar ftehim ta' paċi biex jintemmu aktar minn 50 sena ta' kunflitt armat . Iċ-ċeremonja tal-iffirmar ser issir fis-26 ta' Settembru 2016 f'Kartaġena. Id-deċiżjoni li tissospendi s-sanzjonijiet kontra l-FARC ġiet adottata mill-Kunsill permezz ta' proċedura bil-miktub. L-atti legali huma ppubblikati fil-Ġurnal Uffiċjali tas-27 ta' Settembru 2016. Dikjarazzjoni mir-Rappreżentant Għoli Federica Mogherini fl-okkażjoni tal-iffirmar tal-Ftehim ta' Paċi bejn il-gvern tal-Kolombja u l-FARC f'Cartagena de Indias Din ir-riżorsa bħalissa hi disponibbli biss bil-lingwa jew il-lingwi li ġejjin: Messaġġ bil-vidjo mir-Rappreżentant Għoli Federica Mogherini dwar l-iffirmar tal-ftehim ta' paċi fil-Kolombja Lista tal-UE ta' terroristi Dikjarazzjoni mir-Rappreżentant Għoli Federica Mogherini dwar it-tħabbir ta' ftehim bejn il-Gvern tal-Kolombja u l-FARC-EP għal ftehim ta' paċi definittiv u finali tal-25 ta' Awwissu 2016